
Ordførerne  for  det  aarlige  » Juleraseri*  — o : Kam- 
pen mod  det  aarlige  Juleroseri*  — har  vistnok  Ret  i,  at 
der  til  Julen  sælges  flere  Bøger  af  dem,  der  gør  Lykke, 
end  af  dem,  der  ikke  gør  Lykke. 

Der  sælges  ikke  saa  lidt  flere  af  i>Juleroser«  end  af 
»Sandhedens  Mænd<r,  betydeligt  flere  af  *Lille  Eyolf«  end 
af  »Mund-  og  Klovesygen  hos  Gedebukken«  o.  s.  v. 

Dog  overdrives  der  her,  som  overalt.  »Blæksprutten« 
f.  Ex.  skulde  efter  en  anset  Forlæggers  Udtalelse  ogsaa 
være  en  Bog,  der  var  farlig  for  sine  Omgivelser.  Nu 
kender  jeg  virkelig  mange  Familjer,  men  jeg  ved  ikke 
en  eneste,  der  har  købt  »Blæksprutten«.  Alle  de  Exem- 
plarer,  jeg  har  set  ligge  omkring  hos  Folk,  har  været 
sendt  venskabeligt  fra  Forfattere  eller  Tegnere. 

Saa  er  det  sgu  ingen  Kunst! 

Det  er  ogsaa  en  Overdrivelse,  naar  det  paastaas,  at 
enhver  dansk  Bog  efter  nogle  Aars  Forløb  nedsættes  i 
Pris.  »Gamle  Viser  af  Sganarel«,  der  udkom  i Dag  for 
2 Aar  siden,  har  saaledes  endnu  ikke  været  nedsat,  og  dog 
findes  der  ikke  500  Exemplarer  tilbage  af  Bogen.  Der 
var  trykt  250. 

Hvis  Boghandlerne  blot  aldrig  lod  trykke  flere  Exem- 
plarer end  de  kunde  sælge,  vilde  de  aldrig  faa  saa  store 
Restoplag. 

Naar  jeg  i Dag  udsender  2den  Samling  af  mine 
gamle  Viser,  er  det  i Haab  om,  at  de  ogsaa  maa  gaa 


godt.  Det  er  ikke  Fødder  de  mangler,  nogle  af  dem 
har  endda  et  Par  for  mange. 

Denne  Samling  bør  ejes  af  enhver,  der  ejer  første 
Samling,  for  at  han  kan  sige:  ^>Den  forrige  var  bedre«, 
hvilket  er  noget,  der  morer  baade  Læsere  og  Forfattere 
saa  meget. 

Selvfølgeligt  er  anden  Samling  bedre.  Den  er  saa- 
ledes  f.  Ex.  mindre. 

Jeg  slutter  hermed  denne  lille  Fortale  med  Ønsket 
om  et  Glædeligt  Nytaar  for  mine  Venner  og  et  Skam  faa 
mine  Fjender. 

Enhver,  der  har  denne  Bog,  maa  ifølge  Titelbladet 
være  min  Ven,  ellers  sejler  han  under  et  falsk  Flag,  hvilket 
skal  være  forbudt  i Søloven. 

Kjøbenhavn,  den  1ste  Januar  1895. 


S g anar  el. 


Søren  Svups  Bekendelser. 

Moritz  og  Jeanna  Henriques  Sølvbryllup  6.  Septbr.  1873. 


Mel.:  Narrens  Vise  af  Nytaarsnat 

At  referere 
Og  at  levere 

Nyt  om  Ting,  der  her  passere, 
At  kritisere 
Og  reklamere 

Det  er  det,  jeg  kan  præstere. 
At  modtage  Gæster, 

Høre  nye  Præster, 

Overvære  Fester, 

Heri  er  jeg  Mester. 

Jeg  gaar  om  i Salonerne, 

Jeg  gaar  op  i Ballonerne, 

Jeg  gaar  ind  i Armstrongerne, 
Og  jeg  afslører  Kongerne. 


[869. 

Imorges  førend 
Chefredaktøren 

Ret  var  kommen  ind  ad  Døren, 

Sagde  han:  »Hør  en 
Gang,  lille  Søren, 

Du  idag  kan  faae  en  Bjøren, 

Thi  Du  ned  skal  skikkes 
Til  M.  R.  Henriques. 

Naar  hans  Skaal  skal  drikkes, 

Maa  der  saagu  ikke  s- 
avnes  Negre  af  første  Rang, 

Det  er  nede  hos  A.  Vincent, 

Hvor  Entreen  er  lang  og  trang. 

Omtrent  som  salig  Peter  Madsens  Gang. 


Se,  hvad  der  hænder. 

Husk,  at  Du  sender 
Nogle  rigtigt  gode  »Ænder«. 

Se  hvem  der  brænder. 

Hils  mine  Venner, 

Tal  med  alle  dem,  jeg  kender. 
Opskriv  alle  Taler, 

Glem  ej  smaa  Skandaler, 

Husk  at  jeg  betaler 
Hver  med  i Rigsdaler. 

Opdag  smaa  Hjertetyverier, 
Fashionables  news  i smaa  Partier, 
Og  hvis  nogen  skulde  faae  en  Gi’r, 
Reklamer  Bramas  Elixir. 


Husk  Toiletter, 

Dug,  Servietter, 

Se  om  Sølvservicet  Plet  er; 

Glem  ingen  Retter, 

Se,  hvem  der  net  er. 

Vi  det  alt  i Bladet  sætter. 

Se  paa  hvert  et  Men’ske, 

Drik  lidt  med  de  Svenske, 

Dans  lidt  med  de  Unge, 

Konverser  de  Tunge, 

Og  først  sent,  naar  man  skilles  ad. 
Omnibusser  køre  frem  i Rad, 

Kort  sagt,  naar  Du  har  haft  en  glad 
Dag,  saa  skriv  til  »Nyt  Aftenblad«. 


Kritikker  og  Portrætter. 

David  og  Jenny  Adlers  Sølvbryllup  19.  Decbr.  1874. 


Mel. : År  jag  fodd,  så  vil  jag  lefva. 

Skøndt  det  vist  er  temlig  frækt  at 
Bruge  mere  end  én  Melodi, 

Variatio  delectat: 

Jeg  ta’er  flere  — thi 

Hvordan  skulde  Ellens  flotte  Ridt 

Kunde  holde  Trit  med  Bertels  mindre  flotte 

Skridt  ? 

Hvordan  den  Emilske  Energi 
Gaa  paa  Melodi  med  Emmas  Kvindlighed 

og  Pli, 

Og  hvordanne  kan  jeg  blande 
Hannes  Vid  og  Gravitet 
I en  Takt  med  Martins  sande 
Pryd  Naivitet? 

* 

Mel. : Bag  et  lyserødt  Gardin. 

Dengang  Bertel  havde  lært, 

Hvad  i Sorø  kendtes. 

Studievalg  blev  meget  svært. 

Med  sig  selv  han  skændtes; 

Thi  til  alting  Lyst  han  fik: 

Botanik,  Pædagogik, 

Dogmatik,  Statistik, 

Rhetorik,  Mekanik 
Kort  sagt:  Hvor  var  Grændsen? 

Ved  Jurisprudencen. 

Her  et  Skæbnens  Vink  vi  ser. 

Som  vi  gerne  tro  vil, 

Du  faar  sagt  i et  Kvarter, 

Hvad  vi  bruger  to  til. 

Skøndt  med  dobbelt  Fart  det  gaar. 

Man  dog  næsen  alt  forstaar. 

Næsten  alt 
:|:  Saadant  halvt  :|: 

/ 

Helt  vi  dine  Venner 

Din  Trofasthed  dog  kender. 

* * 
si; 

Mel.;  Har  I aldrig  set  o.  s.  v, 

Har  i aldrig  set  en  rigtig  Ingeniør, 

En,  der  aldrig  bliver  træt. 

Der  gaar  stadig  frem  med  jævnt  og  godt 

Humør 

Og  med  daarlig  Toilet? 

Igaar  han  bygged  Baner  og  idag  han  bygger 

Broer, 

Tilsidst  bli’er  Verden  lille  og  tilsidst  bli’er 

selv  han  stor. 

Han  ler  af  Verdens  Snak  og  svarer  med  et 

Smil 

Og  fløjter  saa  en  Vise ; Saadan  er  Emil. 

Hip  o hip  o hej  Hurra! 

En  Hilsen  vi  ham  sende  til  Amerika. 


Mel. ; Du  er  rig,  du  er  dejlig,  o Syd ! 

Kan  du  huske  Din  Forexistens, 

Som,  O!  Martin  jeg  her  for  Dig  maler. 
Som  Studenterforeningens  Taler, 

Som  Bankier  og  som  Pigernes  Jens? 
Som  din  Faders  værdige  Søn 
Proponered’  Du  Skaalen  for  Værten 
Ja  og  Damernes  Skaal  ved  Desserten, 
Og  i Cotillon  høsted  Du  Løn. 

Før  Du  leved  paa  Baller  omtrent, 

Efter  Baller  man  trænger  til  Gaffe, 

Det  kan  Sindsro  og  Livslyst  forskaffe, 

(Stundom  er  dog  det  modsatte  hændt). 

Nu  vel  Skaaler  kun  glæder  Dig  lidt. 

Kvindens  Hyldest  har  Du  faaet  nok  a’. 

Nu  kun  Java,  Domingo  og  Mokka 

Dig  fornøjer  hos  Theodor  Schmidt. 

* + 

* 

Mel. : Vintern  rasad. 

Jeg  har  spurgt  mig  for  hos  Harriet  Meyer, 
Jeg  har  spurgt  mig  for  paa  Kryds  og  Tværs. 
Med  den  hele  Energi,  jeg  ejer. 

Har  jeg  læst  om  Kvinden  hundred  Vers. 
Emyytas  Skudsmaalsbog  kan  jeg  ikke  skrive, 
Alting  var  forgæves.  Alting  slog  Klik. 

Emmas  Kritikker  jeg  kan  ikke  blive, 

Hun  er  hævet  over  al  Kritik. 

* ^ 

Mel. : Vor  gamle  Caro. 

Om  Hanne  Dommen  er  bornert, 

Som  Barn  hun  bli’er  betragtet. 

Fordi  hun  ej  er  konfiirmert. 

(V.  Norfeldt  upaaagtet,) 

Skøndt  hun  med  lange  Kjoler  gaar. 

En  lapset  Hilsen  tidt  hun  faar, 

:|:  Man  nikker  :|: 

Goddag!  Goddag!  Goddag!  lille  Ven. 

Dog  Hanne  er  en  stor  Person 
[Figur ligt  talt)  — og  vigtig 
For  Husets  Administration, 

Hun  ser,  man  spiser  rigtig: 

Til  Bertels  Tale  slaar  hun  Takt, 

Og  dadler  Moders  Klædedragt, 

Og  Emma  og  Ellen 

For  hende,  for  hende  maa  ta’  sig  i 

* ♦ 

* 

Mel. : Den  Bondemand. 

Ung  Ellen  flot  sig  svinger 
Paa  Hesten  i dens  bedste  Puds, 
Med  eller  uden  Vinger, 

John  eller  Pegasus. 

I Sang  cg  Digt  hun  bringer 
Sin  Hyldest  Holberg,  der 
Hej  komfallera  Hurra, 

Jo  hendes  Kjephest  er. 


Matzens  Vuggevise. 

I Valgkampagnen  13.  Januar  1887. 


Mel.:  Sov  mit  Barn,  sov  længe 

Sov,  mit  Folk,  sov  længe. 
Jeg  rører  Rettens  Gænge, 
Vifter  Loven  fra  dit  Sind, 
Poder  Provisoriet  ind ; 

Sov  mit  Folk,  sov  længe. 


^ 

Frodig  som  en  Ranke 
Er  min  Fortolkningstanke, 

Voxed  fra  et  lille  Noer, 

Nellemann  ved  den  blev  stor. 

Yndig  som  en  Ranke. 

Glem  ej  Fred’rik  Hansen, 

Han  vred  er  som  al  Landsen: 

Ingen  Rigsdagskreds  han  faar, 

Voxer  ej  fra  Barndomskaar, 

Glem  ej  Fred’rik  Hansen. 

Lykkens  Roser  røde 
Kun  mellem  Torne  gløde. 

Tornen  Fredrik  ta’r  for  sig. 

Rusen  tager  jeg  for  mig, 

Lykkens  Roser  røde. 

I Vaagn  med  Smil  om  Munden, 

! Hvad  ska’er  det  Dig  i Grunden, 

\ At  Frihed  gaar,  Lighed  gaar, 

i Og  Retten  gaar,  let  den  gaar. 

I Vaagn  med  Smil  om  Munden. 


J 

Glem  ikke  de  smaa  Fugle. 

Tanker  ved  Redaktør  Carstensens  Kandidatur  Valg- 
kampagnen 22.  Januar  1887. 

Mel.:  Fryd  Dig  ved  Livet. 

Fryd  Dig  ved  Livet 
I dine  Dages  Vaar! 

Pluk  Glædens  Rose, 

Før  den  forgaaer! 

Nu  Carstensen  er  en  gammel  Mand, 

Man  næppe  nok  ham  opstille  kan. 

Mon  han  i Lejre 
Endnu  kan  sejre 

Skøndt  han  er  en  gammel  Hejre? 

Der  er  nu  Grove, 

Tornefuld  har  været  hans  Vej, 

Per  si  muove, 

Skøndt  Tornene  misted  han  ej. 

Hvorfor  mon  han  ej  blev  stillet  op  ? 

Vist  gærne  selv  har  han  villet  op. 

Vil  I blot  kalde, 

Vil  end  han  falde. 

For  den  Vej  skal  de  jo  alle. 

Husk  Hjort-Lorenzen, 

Glem  ham  ej,  for  en  Ordens  Skyld! 
Ligesaa  godt  som  Jensen, 

Kan  han  bruges  til  Fyld. 


Ja  Hjort-Lorenzen  er  ej  forkert, 
Han  Telegrafen  har  korrigert, 

Vær  blot  ej  sén ! I 
Helt  let  biir  enig. 

For  det  er  der  slet  ingen  Bén  i. 

Hvad  mon  der  skete. 

Siden  Maniens  ikke  blev  spurgt? 
Manicus,  som  B.  T. 

Saa  gemytlig  har  gjort. 

Aa,  Manicus  er  saa  sød  og  net. 
Spørg  alle  lige  fra  A til  Z. 

For  ham  der  kræses, 

Skøndt  nødig  læses 

Et  Ord  af  vor  Presses  Præces. 

Fredrik  er  billig. 

Husk  blot,  hvad  Tyskeren  si’r: 
Ein  Thor  immer  ist  willig. 

Blot  en  Haand  I ham  gi’r. 

De  fire  ikke  I glemme  maa. 

For  Alvor  skal  I nu  klemme  paa ! 
Ja,  hele  Klikken 
Stil  op  — aa  sikken 
En  Svir  for  Journalistiken ! 

P'ryd  Dig  ved  Livet 
I dine  Dages  Vaar! 

Pluk  Glædens  Rose, 

Før  den  forgaar! 

Før  og  nu. 

Da  Fremskridtsklubben  og  den  konservative  Klub 
holdt  Fællesmøder  Sommeren  1887. 


Mel.  af  Nitouche  : For  Floridor  er  Celestin. 

Drog  Fremskridtsklubben  før  til  Kamp 
Mod  den  konservative  Klub, 

Fik  de  konservative  Tamp, 

Og  Fremskridsmændene  fik  Skrup. 

Ved  Ballerup  det  Livet  gjaldt. 

Det  mind’s  nu  kun  af  dem,  der  faldt. 
Ihjel  hinanden  glad  man  slo’. 

Nu  hører  Lachmann  man  med  Ro. 

Nu  hip  er  hap  i dette  Land, 
Konservativ  er  Fremskridtsmand. 


Forenet  er  nu  Carstensen 

Med  Gustav  Christensen,  sin  Ven, 

Velkommen  byder  Gustav  glad. 

Og  Carstensen  si’r  Tak  for  Mad. 
Og  alt  hvad  Wagner  kan  faa  sagt, 
Bli’r  strax  af  Philipsen  forlagt. 
Hvad  Philipsen  har  af  Kritik, 

Af  Wagner  sættes  i Musik. 

Ja  hip  er  hap,  snart  drikker  Dus 
Med  Hindenburg  Octavius. 

— 

Ja  Carstensen  han  er  en  Knop 
Og  Christensen  et  gammelt  Liv, 
Rød  den  konservative  Klub, 

Vor  Fremskridtsklub  konservativ. 
Se:  »Kongen  leve«  stryges  kuns. 
Fordi  der  ikke  drikkes  Puns. 

Væk  er  nu  alle  Uvejrsskyer, 

Ei  myrdes  mer’  med  Paraplyer, 
Naa  hip  som  hap  alligevel  — 
Blot  keder  man  sig  nu  ihjel. 


Æresgæld. 

Af  Sommerrevuen  1888. 

A-delsklubben  er  eleg-ant, 


Den  besøges  kun  af  Eliten. 
Klubben  den  er  en  ren  Diamant, 
Ja  sikken  et  Spil  der  er  i den. 

|:  Vil  Du,  vil  Du  spille,  la’e  vær,  :|: 
Ikke  spil  med  en  Charge-d’affaire! 


En  Baron  Gersdorf,  Gud  naade  ham, 
Med  en  Englænder  fik  sig  en  Basse, 
Engelskmanden  slemt  flaaede  ham. 
Baronen  var  ikke  ved  Kasse. 

:j:  Han  var  ellers  en  vindende  Mand,  :|: 
Næsten,  næsten  mer  end  det  gaar  an. 

Baronen  vil  gaa  fra  sin  Æresgæld: 
»Jeg  fik  for  meget  at  drikke.« 
Englænderen  sa’e : Du  var  fuld,  ja  vel, 
Men  det  er  jeg  heldigvis  ikke. 

:|:  Alt  hvad  jeg  vandt  vil  jeg  ha’e,  :|: 
Hvad  jeg  vandt  er  jeg  vant  til  at  ta’e. 

En  anset  Prok’rator  blev  sendt  som  Bud 
— Jeg  véd  ikke,  om  det  var  Balle  — 
Han  skulde  jævne  det  Elele  ud 
Ved  saad’n  at  betale  det  halve. 

:|:  »Ka’nte  li’e  det  Hazardspilleri,  :|: 

Du  maa  huske  paa  vort  Politi.« 

Men  Ironside  forstod  ej  Spøg : 

»Jeg  tror  saagu  Fa’n  Jer  ri’er, 

Nu  vil  jeg  ikke  ha’e  flere  Besøg 
Af  Baronens  Fedtekommiser. 

:l;Jeg  vil  ha’e  min  Mønt  lige  strax,  :|: 

Jeg  vil  ha’e  min  Mønt,  hils  og  sig  det  fra  Bax.« 

Baronen  af  Adelsklubben  forsvandt, 

Igen  han  kommer  der  næppe. 

Æresgæld  maa  betales  kontant, 

No’et  and’t  er  et  Kanetæppe. 

:]:  Vil  Du  op  at  køre  la’e  vær, 

Ikke  kør  med  en  Charge-d’aflaire. 

Heraf  uddrages  kan  en  Lektion : 

Husk  paa  hvad  af  Manden  er  bleven, 

Ja  naar  Du  bare  er  en  Baron, 

Saa  skal  Du  la’e  vær  at  gie’  Greven. 

:|:  Naar  Du  er  bare  Baron,  :|: 

Naar  Du  er  helt  bar.  Du  bare  Baron. 


I Jubelaaret. 

Nicolai  og  Dina  Kalkars  Sølvbryllup  d.  29.  Novbr.  1888. 
Mel. : Naar  Slyngler  hæves  til  Ærens  Top. 

Ja  paa  Jubilæer  er  88  stor : 

»Barber’n  i Sevilla«  og  Kongen  og  Præsten 
Og  Jacobsen  — Stop,  nej  det  var  nok  ifjor  — 
Men  saa  er  der  paa  Kongens  Nytorv,  ham: 

»Hesten«. 

Og  hundred  og  sytten 
Som:  Frihedstøtten 

Og  Sporvognen  — ja  har  Du  ikke  mødt  den 
Som  Jubilar? 

Og  Børsmiddag!  Har  Du  set  Røgen?  Pyt! 
Og  Knaphullet!  Er  Du  blevet  til  Noget? 

En  Vals  med  vor  Dronning!  Nej  gu’  blev  Du 

snydt, 

Skondt  meget  loyalt  er  Du  gaaet  i Toget 
Som  Du  plejer  van’et 
Og  frosset  forbandet, 

Og  li’som  Holmblad  sagt:  »Lys  over  Landet 
Er,  hvad  vi  vil.« 

Nej,  der  er  et  Jubilæum  i Da’, 

Hvor  alle  af  Hjærtet  kan  ønske  til  Lykke. 

Ja,  selv  om  os  Dina  vil  spise 
Og  Nikolaj  vilde  os  blæse  et  Stykke, 

Kan  Venstre  Du  gribe 
I det : ud  at  knibe 

Fra  Høgsbroe  og  gaa  med  Partiet,  som  »Liebe« 
Er  Fører  for. 

Jeg  Nikolaj  husker  som  Yngling.  Hør! 
Logered  han  ikke  hos  Tante  Penina? 

Han  med  Tante  Maly  sov  Dør  om  Dør, 

Men  kom  soif^)  — han  kun  drømte  om  Dina, 

*)  Qui  Maly  pense. 

Og  han  drømte  ej  lidt, 

Næ!  han  drømte  dejligt. 

Tidt  M.  R.  H.  vækked  ham  højst  ubelejligt 
Saadan  Klokken : Pysch i 

Og  i »Nr.  7«  — hvilket  Spænd  og  Halløj 
Med  Nikolajs  Humor  og  al  Slags  Ballade 
Med  Slagsmaal  om  Svedsker  — ja  bare  for 

Spøg  — 

(Paa  Trapperne  sikkert  Laide  man  ha’de.) 

Nu  Huset  er  borte, 

Men  endnu  saa  gaar  det 

Som  Frasagn  og  Mythe:  I Guder!  hvor  det 
Var  morsomt  dér. 

Men  Solen  i alt  det  kaotiske  Sjov, 

Se  det  var  en  Pige  med  Øjne  saa  søde. 

Lidt  videbegærlig  — ja  Gudskelov  — 

Med  Hjærtet  saa  bravt  og  med  Hænder  saa 

bløde. 

O Dina!  O Dina! 

Hans  vitæ  regina, 

Ja  Nikolaj  er  dog  et  lykkeligt  Svin,  a’ 

Han  blev  din  Mand. 

Paa  Morgentur  ser  jeg  nu  Kalkars  tidt, 

Fra  Vindvet  jeg  ser,  hvor  hun  Manden  gouterer^ 
Han  hende  paa  Hænderne  bærer  saa  blidt 
— Ja  det  kan  ej  ses,  naar  de  gaar  og  spad- 
serer — 

Nej  hvordan  hun  bæres, 

I Hjemmet  kan  læres, 

Desuden:  hvorledes  en  Madpose  skæres. 
Det  véd  de  der. 


For  dem  skrev  jeg  gjærne  en  udmærket  Sang 
— Skøndt  Nikolajs  Lærling  — jeg  lærer  det 

næppe. 

Og  illumineres  for  dem  der  en  Gang, 

Saa  stiller  mit  Lys  ej  jeg  under  en  Skæppe, 
Nej  ligesom  Børre  — 

Lorenzen,  men  større 

Lar  Solen  jeg  skinne  — aa  hør  maa  jeg 

spørge : 


Er  Ordet  frit? 


Det  evigglade  Kobberbryllup. 

Ruben  og  Birgitte  Henriques’  Kobberbryllup  d.  29. 
Oktbr.  1889. 

Mel.:  Den  evigglade  Kobbersmed. 

]VIin  Pegasus  jeg  redet  har  saa  tidt,  det 

gamle  Øg, 

I Frihed  dresseret  — den  Frihed  tidt  er  drøj  — 
Til  Bryllup  og  til  Sølv-  og  Guld-  den  sparker 

af:  en  Sang; 

Men  Kobberbryllup ! — ærligt  talt,  nej  det  er 

første  Gang. 

Det  er  Hip  som  Hap,  naa  Du  gamle  Hoppe 

Hyp! 

Vil  Du  rubbe  Dig,  vær  nu  rap,  det  er  for  Ryb 
Og  Birgitte  — godt  I — for  hans  »Gitta«  — 

gu’  det  godt  — ' 

Du  skal  op  i Galop,  Gamle  vær  blot  ej  for  flot. 

Hvis  »Tale«  virkeligt  er  Sølv  — er  hun  med 

Sølv  vist  fyldt; 

Hvis  »tie«  er  Guld,  saa  er  han  skam  godt 

forgyldt 

Det  bimetalliske  er  dog  maaske  ej  saa  forkert! 

I Bimetallet  Kobber  har  med  Held  de  spekulert 
Se  Birgittes  Blik,  o hvor  blankt  et  Blinkestel, 
Skøndt  hun  har  et  Slid,  som  er  ikke  Smaa- 

børns  — vel? 

Sikken  Masse  Mad,  hun  kan  mætte  med  den 

mer 

End  de  Par,  som  hun  har  faa’t  samlet  sam- 
men her. 

Men  Ryb  er  gaaet  saa  stille  om  og  ikke  ret 

tilpas, 

Han  frygted,  til  Gæsterne  blev  der  daarlig 

Plads, 

Og  saa  var  det  jo  muligvis  for  radikal  en  Fest : 

Et  Kobberbryllup,  det  er  jo  — et  Bryllup 

uden  Præst. 

Skøndt  lidt  Balfaldera  og  et  Bal  med  Balduin 
Kan  Du  li’,  og  Du  lo,  o Du  gamle  Dansesvin. 

\ J 

Husk  det  Bal  i Mabil,  da  du  sukkede:  »ma 

belle«  ! 

Det  er  grovt,  Du  har  »loft«,  at  Du  keded 

Dig  ihjel. 

Det  var  os  kært,  da  vi  fik  Kort.  Til  Ruff  vi 

straks  er  kørt. 

Vi  øved  og  prøved  — et  vist  Parti  blev  mørt. 
I Barndom  gik  vi  glad  igen  i Gudhengivelse 
Med  Battements  og  Changements  og  »Sjasse 

med  de  pjé«. 

Julijuljulia ! sving  den  slanke  Kobberbrud! 

Til  den  lyse  Dag  skal  den  Brudgom  holde  ud  1 
Og  de  Mønter  smaa : Clara,  Arthur,  Povl 

sving,  sving. 

Et  Hurra  skal  Du  ha’,  evigglade  »Kobberring«! 


Efter  Talen. 

o.  c.  Olsens  so-Aars  Fødselsdag  den  21.  April  1890, 

Mel. : Ved  Vintertid. 

Du  Trykker-Lavets  Oldermand 
Med  Rimfrost  i de  dunkle  Lokker! 

For  Dig  i Dag  her  solder  man. 

Og  Du  er  glad,  ja  det  tror  Pokker! 


Som  Dreng  — i Fald  jeg  mindes  ret  — 

Ej  altid  spiste  Du  Dig  mæt, 

Nu  er  Du  self  made,  det  er  det. 

Der  lokked  Rimfrost  i de  Lokker. 

Ved  Vintertid  paa  Ryssensten 
Vi  kunde  før  Dig  se  glasseret, 

Ifald  tilfældigvis  dér  en 
Af  os  saa  tidlig  har  spadseret. 

Hos  Hambro  nu  Du  solder  op 
Din  Mønt,  og  Du  ej  holder  op, 

Skøndt  Folk  tidt  der  de  skolder  op, 

Og  det  er  dog  en  temlig  kold  en. 

Det  Sted,  hvor  nylig  Lørup  fik 
Et  Spark  udi  og  von  der  Maase, 

Hver  anden  Morgen  Du  har  Skik, 

At  tumle  Dyr  af  ædel  Race. 

Og  hos  Poul  Petersen  i Reck 
Du  immervæk  gaar  kæk  og  bræk- 
Ker  ikke  Halsen,  men  af  Skræk 
Din  yngre  Halvdel  taber  Ho’det. 

I Huset  med  de  gule  Sten 
Du  gaar  omkring  endnu  og  nusser 
Og  skriver  Tal,  hvorover  en 
Og  anden  Kunde  vistnok  studser. 

Du  sent  og  tidligt  er  paa  Spil, 

Men  Du  maa  sætte  Penge  till 
At  Du  saa  billigt  trykke  vil. 

Det  har  jeg  aldrig  kunnet  fatte. 

y 

En  Skaal  for  Dig  vor  brave  Ven, 

Du  Mand  sans  peur  et  sans  reproche, 
Der  Maalet  naar  i Tide  — men 
I Løb  og  aldrig  i en  Droche. 

Vi  vil  ej  rose  Olsen,  thi 
Vi  kender  O.  C.  O.,  men  vi 
Vil  hjemad  lodse  Olsen,  i 
Fald  det  i Aften  gjøres  nødigt. 

H.  P.  H.lst. 


Obersten. 

Af  Sommerrevuen  1890. 


Mel. : Farvel  lille  Grethe. 

Den  gæveste  Hr.  Oberst  paa  noget  Hospital 
Er  Direktør  paa  Frederiks  og  Jord’mor-General. 
Det  første  Kluk  fra  spæde  Børn,  lidt  mindre 

ægte  født. 

Det  sidste  Suk  af  døende  i Livet  tornestrø’t 
Er:  Goddag,  Farvel  Oberst  Schøller. 

Det  var  den  unge  Rovsing,  han  købte  sig  et  Bord, 
I Lotteriet  sex  Servietter  vandt  han  nok  i Fjor, 
Han  havde  Skab  og  Stole  og  saa  tænkte  han 

som  saa : 

Nu  tror  jeg,  jeg  vil  gifte  mig,  saa  bankede 

han  paa: 

Goddag  Goddag  Oberst  Schøller. 

Jeg  har  en  hel  Del  Møbler,  jeg  har  en  Dejlighed, 
Nu  vil  jeg  gjerne  gifte  mig,  kan  jeg  faa  Lej- 
lighed ? 

»Ja  gift  Dem  bare  Kære,  for  deri  gjør  De  Ret.« 
Men  inderst  inde  tænkte  han.  De  vil  fortryde  det. 
Farvel  og  Tak  Oberst  Schøller. 

Men  Lejligheden  gik  dog  i Vasken,  blot  fordi 
Hr.  Obersten  han  vilde  ha'  et  Hambrosk  Va- 
skeri. 

Dog  Rovsing  rask  sig  giftede,  han  tænkte,  det 

gaar  nok. 

Han  var  velsignet  af  sin  Præst  og  Overlæge 

Bloch. 

Vaagn  op,  Vaagn  op  Oberst  Schøller  I 

Hr.  Schøller  sad  med  Lautrup  paa  Fred’riks 

Hospital 

Skar  op  i »Ugeskrift  for  Læger«  med  sin 

Dyrendal. 

Han  kom  just  fra  sin  Stuegang,  en  Smaating 

som  han  bedst 

Kan  rappe  af  sig,  naar  han  sidder  paa  den 

høje  Hest. 

Godmor’n  Godmor’n  Oberst  Schøller  I 

Hr.  Rovsing  kom.  »Hør  véd  De,  det  er  dog 

lidt  for  stift! 

Husk  en  Reservelæge  han  kan  aldrig  blive  gift. 

I Hjærtet  svært  det  skærer  mig,  men  jeg  det 

sige  maa: 

Nu  kan  De  til  den  første  i forrige  Maaned  gaa. 
Farvel,  Farvel  Thorkild  Rovsing.« 

Kvær  sidder  nu  den  Oberst;  med  Plum  han 

kom  paa  Kant, 

Han  venter,  der  skal  komme  en  Reserveaspi- 
rant. 

Og  sig  mig,  hvorfor  strejker  vel  Reservelægerne  ? 
Fordi  at  de  vil  gifte  sig,  men  det  kan  aldrig  ske. 
Godnat,  Godnat  Oberst  SchøUer. 


Under  Masken* 

Guldsmed  Bernhard  Hertz’  Maskerade  paa  Skyde- 
banen 8.  Februar  1891. 


Mel.:  Den  evigglade  Kobbersmed. 

Hvor  Papegøjer  skydes,  hvor  man  ofte  ser 

Prins  Hans, 

Paa  Skydebanen  gi’r  den  evigglade  Guldsmed 

Dans, 

Hvor  Hertz  for  Majestæterne  gør  ellers  stram 

Honnør, 

Han  samled  har  trehundrede  Niecer  og  Ne- 

veuer.  — 

Du  er  væk  unge  Mand ! Hvis  den  lille  er  Dig 

huld, 

Saa  maa  Hertz  gi’  jer  Ring,  gi’  paa  Skyde- 
banen Guld, 

Hun  er  skudt!  det  er  vist,  men  lad  vær’  at 

glæde  Dig, 

Pappegøjen  er  skudt,  ja  men  Du  har  skudt 

— for  mig. 

Paa  Maskebal  blot  Lystighed,  og  Sorgen  Fa’n 

i Vold! 

Se  Asger  Bech  han  danser  dér  maskert  som 

Danneschiold, 

Jeg  hører,  at  han  kommen  er  — jeg  selv  har 

ej  det  set  — 

Til  Banen  kørende  i Kongens  fine  Guldkareth. 
Lidt  Skandale  — enfin  — kan  man  endelig 

forstaa 

Mange  Beche  smaa,  ja  de  gør  den  store  — 

Aah  1 

Mange  Aar  faar  Bech,  blot  fordi  hans  Maske 

faldt. 

Skønne  Maske  bliv  her,  til  jeg  alt  faar  Dig 

fortalt. 

Ak!  falder  Masken  ses  en  Wiehe  som  en  fæl 

Barbar, 

Der  Julie  Lumbye-Lange-Hansen  grumt  har 

holdt  for  Nar, 

Mon  Knudsen  nu  vil  Julie  ha’,  og  mon  han 

vil  ha’  Carl, 

Mon  Fruen  kan  »die  Jungfrau«  gi’  og  Man- 
den ; Hakon  Jarl  ? 
Jullia,  Jullia  Pst ! Du  skønne  Maske  hist : 

Livet  er  nok  tungt,  ja  skal  kunne  være  trist. 
Du  har  bundet  mig  — mig  for  Livet  engagert. 
Jeg  er  tro,  jeg  er  tro,  ja  til  Du  er  demaskert. 


I Folkethinget  kaster  de  ej  heller  Maskerne, 

Blot  ej  de  knækker  Halsen  paa  dem  selv  og 

Flaskerne, 

Ved  Øllet  svært  de  piller,  men  den  Pillen  er 

sg’u  skidt, 

Skøndt  Pillen  de  forsøder  ved  at  gi’  os  Suk’ret 

frit. 

Hullia,  hvad  er  sødt?  Det  er  de  to  Øjne  blaa. 

Der  har  kigget  paa  mig  — sikke  no’t  at  kigge 

paa! 

Hvad  er  sødt?  Det  er  »hun«,  concentreret  i et 

Blik, 

Det  er  skønt,  det  er  — aa  det  er  Maske- 
romantik. 

Paa  Skydebanen  gi’r  den  glade  Guldsmed 

Carneval ; 

Lad  derfor  vær’  at  skraal  og  syng,  jeg  syn’s 

vi  danse  skal, 

Jeg  synes  vi  skal  drikke,  vi  skal  ned  til  Skæn- 
ken gaa, 

Jeg  synes  vi  skal  sværme,  jeg  vil  sværme  for 

»de  blaa«. 

HuUia,  Hullia,  Pst!  Du  skønne  Maske  hist, 
Det  er  Løgn,  naar  de  siger,  at  Livet  er  saa 

trist. 

Det  er  lyst,  det  er  let,  det  er  herligt : Livet  her. 
Det  afhænger  jo  alt  af  de  Øjne,  som  man  — 

ser. 


Personalia. 

Ved  Valdemar  og  Carrie  Henriques’  Bryllup  3.  Maj  1891. 


Mel.:  O.  Metra:  Les  volontaires. 

(Fra  jeg  i Vuggen  laa.) 

Nu  Valdemar  gaar  ind 
I Ægteskab  — det  Skind. 

Hans  Carrie,  det  er  sandt, 

Er  Pokkers  brilliant, 

Hun  knejser  strunk  og  kæk, 

De  Øjne  — aa  gaa  væk! 

Nu  »Valde«  Maatten  maa 
Sig  holde  paa. 

Ja,  Carrie  læg  paa  stramme  Tøjler  Vægt! 

Han  hører  til  en  meget  snurrig  Slægt. 

De  fleste  — ja  nu  skal  Du  bare  se: 

Her  er  hans  kære  Søskende. 

V ) 


30 


\ 

Først  Otto  han  er  »støt«, 

[Elisa  ta’r  for  blødt). 

Tre  kønne  Børn  de  har, 

(De  ligner  inte  Fa’r). 

Han  Rotschild  nok  tør  tro. 

At  sige : Hvem  er  go’  ? 

Selv  Bank  of  England,  tja 
Er  saa  la  la. 

Nej,  Børsens  Malstrøm  han  ej  hopper  i, 

Han  stanser  Fa’rens  Lyst  til  Jobberi, 

Han  stanser  Onklen,  naar  han  bli’r  for  flot, 

Det  lykkes  ham  som  Regel  godt. 

Naar  man  til  Dokt’ren  gaar. 

Af  Ellen  Svar  man  faar; 

Har  man  en  Finger  klemt, 

Si’r  hun:  Det  er  ej  slemt. 

Naar  Carl  knap  ved  Besked, 

Et  Middel  Ellen  ved, 

Conjunctivitis  blot 
Gaar  mindre  godt. 

At  hun  véd  me’r  end  Medicinerne, 

Kan  I ta’  Gift  paa  — til  Kaninerne. 

Hun  putter  Giften  ind  i Bæstets  Flab, 

Det  kalder  man  for  Videnskab. 

En  løs  og  ledig  Fugl 
Er  Gustav,  Paa  sit  Hjul 
Han  ruller  rundt  saa  let 
Med  en  infam  Kasket. 

J 

Han  fanger  Fiske  smaa, 

Selv  bider  han  ej  paa  — 

Undtagen  Frokost,  jo 
Det  kan  I tro. 

Men  Du  biir’  gammel  Gustav  pø  om  pø, 
Hos  Siegfried  Meyer  er  Du  gaaet  i Frø. 
Du  gamle  Borger  ej  til  Blomster  ser, 

Vil  Du  da  aldrig  vaagne  mer? 

Saa  han  fra  Landsledgaard 
Med  Korn  og  Svin  og  Faar, 

Du  Albert!  sig  os  gro’r 
Der  ogsaa  Sukkerroer? 

Hvad  eller  er  det  Hamp? 

Naa  svar  din  Bondetamp! 

Og  sig  er  Du  forleg’n 
For  mere  Regn  I 

For  Solskin  har  I,  Du  og  Agnes  lér. 

Der  skal  jo  være  voldsomt  frugtbart  dér! 
En  Landmand  hyler  ellers,  ja,  ^men  se: 
Han  kan  s’gu  ej  la’  vær’  at  le. 

En  saare  sød  Person, 

En  prægtig  Skabelon, 

Gratiøs  og  let  til  Sport, 

Et  Hjærte:  iste  Sort, 

Et  Hoved,  der  er  godt. 

Alida  sig  os  blot: 

«Hvor  Fanden  bliver  da 
Den  Jolle  a’  ?« 

Skal  Du  kun  skælde  Skoleunger  ud? 

De  sér  saa  sølle  ud  de  tre  — ved  Gudi 
En  Kvinde,  sød  som  Du,  dog  tumle  kan 
Langt  lettere  en  voxen  Mand. 


Til  Fru  Alida  Heyman. 

Vilhelm  og  Alida  Heymans  Bryllup  6.  Oktober  1891. 


Mel.:  Auprés  de  ma  blonde. 

(For  der  var  en  Røver  i den  grønne  Skov), 

Saa  kom  den  dog,  den  Jolle! 

Den  altfor  tidlig  kom : 

Vi  vilde  Dig  beholde. 

Men  det  syn’s  ej  Du  om. 

Du  sa’,  at  Du  holdt  af  os. 

Og  saa  ta’r  Du  dog  fra  os. 

Skaane,  Halland,  Bleking  og  Alida  I Nej,  hør  : 

Stop  ! 

Naar  vil  dog  den  Røver  engang  holde  op? 


Du  var  saa  rar  Du  lille, 

Saa  sød  og  frisk  og  glad. 

Gud  ved  hvad  Du  dog  vilde 
Med  ham  fra  Idingstad, 

Hvad  er  der  eg’ntlig  ve’  ham, 

Hvorfor  vil  Du  ta’  te’  ham? 

Ja!  der  er  hans  Øjne men  det  si’r  Du 

blot  paa  Trods, 

Han  er  dog  en  Røver,  han  tog  Dig  fra  os. 

Det  er  nu  meget  trolig, 

At  han  vil  gi’  Dig  alt. 

Men  har  han  dér  Tivoli, 

Og  har  han  dér  Asfalt, 

Har  han  »Euterpe«  kære. 

Kan  blot  hans  Sprog  Du  lære? 

»Gif  mig  nitio  dagar,  skall  jag  tala  svenska 

me’  en!« 

Aa  — en  Røverhistorie,  der  ej  troes  af  én. 

Selv  om  Du  faar  det  bedste, 

— Det  kan  Du  lide  paa  — 

Syv,  otte  Køreheste, 

Som  Du  kan  ride  paa, 

Saa  — ja  det  tror  jeg  næsten  — 

Vil  Du  dog  savne  »Hesten«, 

Christian  den  femte  — Du  vil  savne  ham  be- 
stemt. 

Vist  var  han  en  Røver,  men  det  er  nu  glemt. 

»Nej  stop«  i — jeg  hør  Dig  sige  — 
»Naar  jeg  blot  Wilhelm  har. 

Han  mig,  sin  egen  Pige, 

Hvad  er  saa  Mo’r  og  Far’, 

Hvad  er  saa  hele  Verden? 

En  lille  Biting  er  den. 

Amor  han  er  mægtig,  han  har  alle  Lænker 

sprængt. » 

Pyh!  han  er  en  Røver,  som  jeg  vil  se  hængt. 

„Tak.  for  Seven.“ 

Sommerrevuen  1891. 


Mel. : Trip,  Trap,  Træsko. 


ilan  hed  Asger  Bech, 

Med  faa  Flasker  Blæk 

Han  skrev,  hvad  man  ej  vadsker  væk. 

Først  drev  han  ’en  a’, 

Saa  Greven  han  ga’, 

Indtil  han  blev  greben  en  Da^ 

Ja  Verden  bli’r  nydt, 

Og  Verden  bli’r  snydt, 

At  Verden  bli’r  snydt,  er  ej  nyt, 

Men  Prioritet 
I Kongens  Karet 

Er  — Aa!  Nej  gaa  væk,  det  er  Bech. 

Hvor  er  Greven? 

5000  her,  5000  der! 

Tak  for  Seven! 

Han  kunde  faaet  mer’. 

Et  Aftenblad  sa’, 

En  Aften  — hvad  Da’ 

Det  gør  hverken  til  eller  fra  — 

At  en  vis  Hr.  X 
— Mer  sa’  ej  Hr.  Rex  — 

Var  farlig  for  Børn  over  6. 

Slet  ingen  blev  nævnt. 

Og  ingen  blev  glemt. 

Men  for  en  bestemt  var  det  slemt: 

Den  fæle  Kritik 
Til  Hjærte  ham  gik. 

Og  tomt  blev  der  i hans  Butik. 

Rex  blev  »skreven« 

5000  her,  5000  dér! 

Tak  for  Seven! 

Han  kunde  faaet  mer! 

Fru  Gørling  af  Riis 
Forlangte  en  Pris 
Af  12000,  tror  jeg,  der  si’es, 

- y 

Fri  Dragt  og  Station 

For  egen  Person 

Og  Husstand  og  fri  Telefon 

Og  gratis  Friseur 

Og  fri  Accoucheur 

Og  Villa,  og  Gig,  naar  hun  kør. 

Hvis  Knudsen  sa’  Nej, 

Saa  blev  hun  der  ej. 

Men  Knudsen  sa’:  Gaa  saa  din  Vej. 
Flun  er  bleven ! 

5000  her  — og  ingenting  dér! 

Tak  for  Seven  i 

Flun  ku’  nu  ’nte  faa  mer’. 


5 Procent  Indkomstskat. 

Vinteren  1891. 


Mel Den  Skønne  gaar  ind  i sit  attende  Aar. 

Den  Skattebog,  ja  den  Bog  holder  jeg  a’. 
Skønt  alt  dér  er  Løgn  vel  omtrent; 

Men  Strøm  er  saa  øm,  han  fordømmer  den 

— ja 

Hvorfor  se  hvad  andre  har  tjent? 

Den  er  umoralisk  og  Kvaler  tantaliske  volder 
den,  holder  han  paa. 

Den  skal  nu  forsvinde,  et  Minde  m.an  finde 
kan  ved  at  gaa  til  Magnus  H. 


1 s 

Du  Kundskabs  og  Ondskab  ens  Bog  — Godnat ! 

En  Røst,  der  os  trøster,  os  siger  mat: 

:|:  Vent  blot  : : 

Snart  faar  I en  langt  større  Skat. 


En  Skat,  Skatterat,  ska’  de  ha’  fundet  paa 
— Den  3 Procents  Skat  var  alt  slem  — 

Har  ligget,  nej  lagt,  naa  sa’  Gødesen:  »laa«? 
Naa  har  ligget  paa  nu  til  fem. 

Og  hvad  faar  vi  for  ’et,  mon  Haller  paa  Tor’et, 
Asfalt  overalt,  hvad?  Jeg  spør’, 

Og  Haller  med  Baller,  hvor  Torsk  og  hvor 
Skaller  kan  leve,  saa  inte  de  dør, 

Faar  Børnene  Gullasch  med  Trøffel  Sauce, 
Faar  vi  Bidstrups  Middag  med  Lobescowes, 
— Faar  vi 
Nødtørfts  — 

Hm  — Huse  til  vore  Vovvovs? 

De  Rade  til  Rodemestere  tidt 
Har  ærgret  os  gult,  det  var  galt. 

Naar  ind  de  var  smuttet,  saa  smaat  de  blev 

smidt 

Paa  Døren,  nu  bli’r  de  s’gu  kvalt. 

Nej  5 Procents  Skatter,  det  batter,  det  ska’ 
der  s’gu  atter  Humør  til  at  ta’. 

Ja  det  er  dog  Alvor,  to  Gange  hvert  Halvaar  — 
hvor  skal,  hvor  faar  man  dem  fra? 

I Bikuben  dér  faar  jeg  lige  tre, 

Med  tre  Procents  Skat  slaar  det  lige  te’, 

:|:  Ja  men  :|: 

Med  5 bli’r  det  Tilsættelse. 

Om  Gassen  saa  brændte  som  lo  Spermacet, 
Om  Bane  vi  fik,  der  løb  rundt, 

Saa  syn’s  jeg  den  Skat,  vi  har  ha’t  — den 

er  net 

Og  hvad  der  er  mer,  det  er  ondt. 

Saagu  om  jeg  kan  de’,  saa  maa  de  mig  pante, 
man  da  ’nte  kan  gaa  som  en  Pjalt, 

Paa  01  er  der  Paalæg,  paa  Paalæg  er  Paalæg 
helt  kollegialt  overalt. 

Vil  De  ha’  de  tre  li’esom  forrige  Aar? 

Vil  De  ha’  de  tre,  vil  De,  — før  jeg  gaar? 

:|:  Vil  De  :|: 

— De  fem  De  i Helvede  faar! 


Julie. 

Vinteren  1891. 


Mel. : Julia  Julia. 

Gud  ved,  hvorlænge  Verden  staar, 
Naar  ledig  Madam  Krøyer  gaar? 
Mens  Pater  Lange  bli’r  fetert, 

Ej  Langes  Enke  bli’r  engagert. 

Julie  ja,  Julie  ja, 
Lumbye-Lange-Hansen  ja. 
Julie  ja,  Julie  ja, 

Julie,  ak  ja,  ja! 


Imedens  Watt  var  Direktør, 

Hun  li’esaa  gemytlig  var  som  — før; 
Ak  i sit  Ansigts  Sved  hun  sled 
Men  gjorde  dog  ikke  Kaalen  fed. 

Fra  Juli  a’,  Juli  a’ 

Vilde  mer  ej  Wat  de  ha. 

Juli  ja.  Juli  ja 

Saa  sku’  Watt  gaa  a’. 


Paa  Direktoriets  sidste  Da’ 

Til  Førstekonsulen  Julie  sa’ : 

»Saa  mangen  en  Skaal  nu  tømt  jeg  har. 
Men  ingen  saa  bitter  som  denne  var; 
Julien,  Julien, 

Mynsters  bitreste  St.  Julien, 

Julien,  Julien, 

Bitre  St.  Julien«. 


»Hvorfor  er  Wiehe  mig  saa  gram. 

Jeg  ta’r  dog  Roller  ej  fra  ham.?* 

Carl  Moor  saa  lidt  som  Frans,  hans  Bro’r 
Jeg  kunde  jo  være  hanses  Mo’r. 

Julie  jo,  Julie  jo 
Er  for  svær  til  Romeo, 
Julie  jo,  Julie  jo 
Er  saagu’  saa  go’.« 


»Men  selv  om  Verden  er  mig  ond. 
Det  varer  kun  en  stakket  Stund, 
Jeg  Rænker  meget  let  mig  ta’r. 

Jeg  gode  Venner  ved  Hoffet  har. 
Julius,  Julius, 

Ja  Prins  Hans  og  Julius, 

Julius,  Julius, 

Søde  Julius.« 


»Maaske  jeg  ej  er  litterær. 

For  det  skal  De  nok  være  her 
Og  spille  for  en  tom  Balcon  — 

Hr.  Vinhandler  hver  har  sin  »Fagon«. 

Hjulet  ja.  Hjulet  ja. 

Lykkehjulet  vil  før  jeg  ha’, 

Callemand,  spille  kan 
I min  Kollektion.« 

Og  Somren  gik,  og  det  blev  koldt, 

Og  Julie  Jubilæum  holdt 
I Dagmar  og  til  dobbelt  Pris  — 

Arntzen  og  Abrahams  sku’  ha  Riis, 

J 

Jubel  ja,  Jubel  ja, 

Den  kan  inte  man  leve  a’, 

Jubel  ja,  Jubel  ja, 

Julie  ak  ja  ja. 

Hvorfor  Ma’m  Krøyer  gik  sin  Vej, 
Det  vilde  jeg  gærne  sige  Dig, 

Men  jeg  har  ikke  Idé  derom, 

Paa  Ære  slet  ikke  mer’  end  som 
Julie  ja,  Julie  ja 
Lumbye-Lange-Hansen  ja, 

Julie  ja,  Julie  ja. 

Søde  Julie  ja. 


Klokken  12. 

Nytaarsnat  91  — 92. 


Mel.:  i) For  Alvor«,  Jeg  havde  tænkt  mig. 

Doiicement. 

Klokken  er  12.  Hvem  var  det,  der  listede  aD 
Det  gamle  Aar,  som  gik  i sin  Grav! 

Se  hvem  var  det,  der  kom  fra  den  lukkede 

Dør, 

Han  har  vist  ej  været  her  før. 

Ingen  ham  kender.  Venner,  tror  I han  gaar? 
Nej!  For  det  er  det  nye  Aarl 

Hvad  vil  han  bringe  ? Ringe  var  det,  der 

svandt, 

Men  han  dér  er  ren  Debutant. 

Skade  ! Vi  var  smeltet  sammen  med  det  Aar 

saa  brillant. 

Det  er  altid  dog  lidt  risikant. 

Alt  nyt  er  svært  risikant. 

Livligere. 

Naa  saa  fortæl  os  lidt  Du  mystiske  Gæst! 
Hvordan  bli’r  Kongens  Guldbryllupsfest? 

Bli’r  i Fru  Hejbergs  Liv  III  lidt  mere  Sjov, 
Jeg  ofte  ved  I og  II  sov. 

Skal  Maupassant  en  Gang  en  Mulkt  ha’  igen  ? 
Skal  Bauditz’  Dagblad  vandre  hen? 

Sig  om  Du  tro’r,  vor  Jord  for  Krig  bliver  fri 
Ved  Bjørnsons  og  Griegs  Symphoni? 

Skade  vor  Fæstning,  den  bliver  vistnok  ej 

spillet  væk. 

Ja  og  heller  ej  let  pillet  væk. 

Pilleværk  — hm  — Spilleværk. 

Ja  nye  Aar,  hvad  fører  Du  i dit  Skjold? 

Skal  der  paa  Cycler  nu  lægges  Told? 

Skal  paa  en  højere  Skat  man  virkelig  tro 
Naa!  den  bli’r  s’gu  Hojotoho! 

Skal  Appanage  — Gage  — Prins  Valde  ha’. 
Hvor  skal  han  el’s  ta’  Føden  fra? 

Tro’r  Du  »Euterpe«  er  betrygget,  o svar! 

Og  sig,  bliver  Sommeren  rar? 

Skade  hvis  Aaret,  der  kommer,  ingen  Sommer 

skal  ha’, 

Som  det  Aar,  som  vi  nu  just  slap  fra. 

Slap  Slaperads,  vi  slap  fra! 


Et  10-Øres  Bidrag  til  Sølvkransen. 

Israel  og  Johanne  Melchiors  Sølvbryllup  d.  3.  Marts  1892. 


Mel. : Lad  dadle  Kvinderne,  hvo  vil. 

Nu  skal  jo  alle  ha’  en  Krans, 

— De  en  af  Guld  vil  ha’  til  Kongen, 

For  den  har  jeg  dog  ikke  Sans, 

Jeg  holder  ikke  af  Faconen  — 

Men  jeg  vil  her  forsøge  ad. 

Om  jeg  med  Blæk  og  Pen  kan  danne  — 
Om  ej  en  Krans  saa  dog  — et  Blad 
Til  Israel  og  Johanne. 

Fyld  Glasset!  Husker  I maaske. 

At  Israel  Glas  har  fabrikeret? 

For  Glas  gav  han  mig  først  Ide 
Ak,  Glas  har  mangen  Mand  spoleret! 

Af  Glasset  tidt  jeg  ta’r  en  Slurk, 

Det  muligvis  er  medfødt  — jamen 
Husk:  da  jeg  var  en  lille  Purk, 

Saa  pusted  han  til  Flammen. 

Johannes  Smag  er  mer  antik, 

I Guldhorn  har  hun  excelleret. 

Ad  undas  Oehlenslager  gik, 

Hvis  ej  Johanne  existered. 

^Hrymfaxe«  siger  hun  saa  kønt, 

»Skinfaxe«  med,  den  lyse  høje. 

For  Faxe  kæler  hun  — endskøndt 
Hun  kender  bedre  Køge. 


Og  Koge  By  sang  Israels  Pris, 

Som  en  af  Byens  bedste  Ho’der, 

I Køge  Raad  en  Fader  vis, 

For  Køge  Høns:  en  kunstig  Moder. 
Og  i Theatret  har  man  svedt 
Og  nydt  de  herlige  Artister, 
Johanne  dér  var  Nr.  i. 

— Nej,  det  var  dog  vist  Phister. 


Vi  ad  Johanne  smilte  tidt 
Igennem  Taarer  — og  det  ved  je’ : 

Johanne  kunde  bragt  det  vidt, 

— — — Men  Folk  vil  ikke  se  Tragedje, 

Nej  smaa  Revu’r  og  den  Slags  Sprøjt, 

Hver  Uge  Melpomene  sukker: 

Johanne  nu  kun  læser  op 
For  gamle  Tante  Drucker. 

J 

Og  Israels  Kunst  er  ogsaa  flot, 

Hans  Billeder  maa  alle  rose; 

Og  Dansen  har  han  ogsaa  traadt, 

Skøndt  mest,  jeg  tror,  han  traadte  Mose. 
Hans  Foredrag  berømte  er. 

Ja  Bladene  har  tidt  berørt  dem. 

De  rosende  bedømte  er. 

Af  Folk,  der  ej  har  hørt  dem. 

Dog  Kunst  og  Videnskab ! — Gud  véd. 
Om  de  er  alt?  Pyt!  Paradoxer! 

Nej  Venskab  og  Tjenstvillighed 
Paa  Træer  nutildags  ej  voxer. 

Et  Sted  jeg  véd  dog,  hvor  de  groer; 

Ja  derpaa  kan  I rolig  bande. 

At  de  to  Dyder  staar  i Flor 
Hos  Israel  og  Johanne. 

* M 

* 

Hvem  denne  Hilsen  Jer  har  bragt, 
Johanne  i den  kan  ej  Du  stikke  1 
Naa  gæt  saa:  Jeg  er  ej  abstrakt. 

Discret  det  er  jeg  heller  ikke, 

I Dyreriget  er  min  Plads, 

Og  jeg  er  ikke  her  i Stuen, 

Dog  tømmer  jeg  just  nu  mit  Glas 
For  I.  B.  M.  og  Fruen. 


V y 

Gaar  Fallesen  af? 

Sommerrevuen  1892. 


Gaar  Fallesen  af  — er  det  virkelig  sandt? 

Ja  men  hvem  skal  vi  saa  ha’  til  Kommandant  ? 
Skal  Riis  være  Chef,  ja  det  var  nok  Mad 

for  Mons, 

Men  hvem  Fanden  tror  De  saa  skal  være 

Dons  ? 

Og  hvad  skal  Rudolf  Smidt  — 

Skal  han  gaa  op  og  pille  lidt  ved  Censuren, 
kommer  Turen  nu  til  ham? 


47 


Saa  bli’er  atter  Erik  Bøgh  — 

Føj  det  er  ingen  Spøg, 

Redaktør  rien  sacré  pour  un  sapeur ! 

Hvis  det  gi’ es  til  Riis,  saa  skal  sgu  Goos  ha’  Ros, 
Og  den  Ros  skal  til  Rosenberg  betros, 

Eller  Recke  næ,  dem  begge  foretrække 
Vil  jeg,  ja  for  karri’  var  sgu  ikke  Riis  mod  dem. 

Hvis  Riis  ikke  vil,  Borchsenius  var  go’, 

Saa  fik  Oehlenschlager  ikke  megen  Ro, 

Næ  Oehlenschlager  her  og  Oehlenshlåger  der, 
Og  en  lille  Vaudeville  til  Dessert. 

Men  hvis  Iran  ikke  kan, 

Saa  Carl  Nielsen  hvor  er  han?  Hvor  er  Thor’a ! 

for  jeg  tror,  a’  hun  er  Mand, 
Naar  man  bare  sendte  Bud, 

Ja  det  mener  jeg  ved  Gud, 

Til  at  skaffe  os  et  større  Underskud. 

Vilde  Bille  blot,  ja  og  saa  spille  blot 
Salig  Molbech,  men  mon  Holbæk  det  forvandt. 
Ja  men  Cetti  — hvor  er  Cetti?  Har  jeg  Ret  i, 
Det  var  net,  i Fald  vi  Cetti  fik  til  Kommandant. 

Poul  Marcussen  kommer  naar  bare  sagde  Pst ! 
Det  var  rart  at  faa  en  Spiritualist. 

Fistonje  maaske,  jeg  tror  nok  at  han  vil, 

Ja  men  Kammerherre  passer  han  ej  til. 

Næ  Rantzau  var  go’, 

Men  saa  fik  man  bare  to,  for  jeg  tror  nok,  at 
saa  Thor  nok  vilde  med. 

Og  saa  var  der  jo  Reedtz  Thott, 

Ja  det  var  nu  Fandens  godt, 

Hvor  forkert  han  anderswo  er  engagert. 

Der  er  nok  som  Bloch,  ja  og  Max  kom  straks, 
Eller  Sofus  eller  Theodor  og  Mohr, 

Der  er  Birk,  der  er  Bøgh,  der  er  Busk, 

Der  er  Schou,  der  er  Giithler,  der  er  Andersen 

Bang. 


Gudskelov. 

Sommerrevuen  1892, 


I\heTciiiQ(Jrr. 


49 


Mel. : Holzauktion. 

Nu  Gudskelov 
Faar  Kuske  Lov 
At  lunte  a’, 

Vi  ku’nte  ha’ 

Det  med  Gallop. 

Og  Gudskelov 
At  man  kun  maa 
Paa  Gaden  gaa 
Og  inte  staa 
Og  fylde  op. 

Og  Politiet  bliver  vre’, 

Naar  bare  tre 
Gaar  i Geled 
Ad  Gaden  ned. 

Før  kunde  Hunde 
Nogenlunde  ta’  det  let, 

Nu  skal  de  — gætl 
Ha’  Fortovsret! 

Hvor  skønt  at  Loven, 

Søndagsloven  virker. 

Den  virker.  — Hvad  knirker? 

Vi  snart  til  atten  pæne  nye  Kirker 
Os  lirker  — Ork  ja  Gudskelov. 

Ja  Gudskelov,  det  klarer  snart. 

Det  varer  snart  ej  længe,  før 
Alt  godt  Humør 
Er  pustet  væk. 

Vor  Grækerby  til  Kvækerby 
Gør  Vilhelm  Bech 

Og  Biskop  Fov  — 
Ja  Gudskelov  1 


Ja  Gudskelov! 

Vi  ku’  s’gu  dov 
Da  indsé,  a’ 

Vi  Pintseda’ 

Ei  fik  Musik. 

Næ.  Gudskelov 
Hvem  husker  dov 
Paa  Grundlovsfest 
I Helliggæst 
Og  i Bethesd’  ? 

Ej  Fanetog  1 
Af  Vane  tog 
Vi  Banetog, 

Skøndt  Søndagsfart 
Vi  ej  kan  li’e. 

For  der  er  vel  i 
Hellighed 
Forskellighed, 

Men  det  biir  snart 
Til  Blasfemi. 

Vi  Søndag  ej  med  Børn  og  Koner  joner. 

Med  røde  Balloner, 

Vi  os  med  Fortet  og  de  smaa  Kanoner 
Forsoner  — Ork  ja  Gudskelov! 

Ja  Gudskelov,  det  klarer  snart, 

J 

Det  varer  snart  ej  længe,  før 
Alt  godt  Humør 
Er  pustet  væk. 

Vor  Grækerby  til  Kvækerby 
Gør  Vilhelm  Bech 
Og  Biskov  Fov 
Ja  Gudskelov  ! 


En  Tak  til  alle. 

O.  C.  Olsens  h Co.s  25-Aars  Jubilæum  13.  Novbr.  1892. 
Mel. : Der  var  engang  en  tapper  Mand. 

Tak-  alle!  Ja  forstaa  os  ret, 

Vi  Tak  til  alle  siger. 

Fra  Frøken  Olsen,  A.  til  Zeth, 

Til  Drenge  og  til  Piger, 

Til  Petersen,  der  Klokken  fem 
Alt  sætter  »Politiet«, 

Til  Madam  Dyhr,  der  sidst  gaar  hjem 
PTa  Nattetrykkeriet. 

Fra  ham,  paa  hvem  vi  stoler  blindt 
Vor  fine  Trykker:  Stoffer, 

Som  ogsaa  trykke  kan  gesvindt, 

(Men  det  er  ham  et  Offer.) 

Til  den,  der  pryder  Eibys  Blad 
Med  skumle  Folks  Portrætter, 

Og  den,  der  tjene  maa  sin  Mad 
Ved  Nicolais  Servietter. 




Til  Boman,  der  er  kommen  sent, 

(Men  det  har  han  gjort  længe). 

Er  Takken  li’saa  ærlig  ment 
Som  til  de  »gamle  Drenge«  ; 

Som  f.  Ex.  Bjerregaard, 

Der  gør  alt,  hvad  han  magter; 

Og  faar  han  ingen  Herregaard, 

Saa  kan  han  blive  Factor. 


Fra  Damerne,  der  spiller  flot 
Klaver  paa  Kastenbeiner, 

(Til  Spillekanterne  saa  smaat 
Aflæggerne  vi  regner). 

Til  Jensen,  der  er  her  og  der 
Fra  Kæld’ren  og  til  Spiret; 
Han  fugter  ikke  Ganen  mer. 
Han  fugter  kun  Papiret. 


En  Tak  til  dem,  der  brækker  om  — 

Fra  »København«  til  Køge  — 

Fra  Olsson  og  til  Madsen,  som 
Maa  »Krigens«  Rædsler  døje. 

Tak  Reinhard,  der  Hr.  Erb  har  lært. 

Hvordan  man  skal  montere 

Det  Bæst,  som  det  s’gu  falder  svært 

For  Larsen  at  regere. 

^ 

En  Tak  til  vore  Piger  smaa, 

Som  hækler  og  som  strikker 
Og  undertiden  lægger  paa, 

Naar  de  ej  Cafife  drikker.  — 

Den  Drik!!!  Tidt  tænker  vi:  til  hvem 
Mon  Manden  nu  bær  01  op? 

Hm ! Jørgensen,  den  var  nok  slem, 

Da  Olsson  havde  Bryllup. 


Hos  Hansen,  dér  er  Dampen  høj 
Før  Fanden  selv  faar  Sko  paa; 
(Naar  Philipsen  den  finder  sløj. 
Vil  vi  det  nødigt  tro  paa). 

Tak,  at  præcist  De  ringer  a’. 

Tak  for  de  pæne  Valser. 

Og  Tak  skal  Madam  Jensen  ha’, 
Gud  hvor  den  Kone  falser! 


Tak  til  Emil,  der  ofte  gaar 
I Byen  — vaad  til  Skindet. 

Tak  Gæde,  som  i Blyet  staar 
Og  sjældent  bli’r  fortinnet. 

Tak  Glies!  Vort  Lotteries  Forlis 
I Deres  Regnskab  hænger, 
i Tak  Drenge!  I,  der  sku  ha’  Ris, 

Og  I,  der  ikke  trænger. 

Tak  Hesseldal,  der  samler  op 
Alt,  hvad  der  nu  kan  falde. 

Tak  brave  Alfred  Larsen  — — Stop  1 
Vi  kan  ej  nævne  alle; 

Thi  Visen  sluttes  maa  i Hast, 

Vi  skal  jo  Skaalen  drikke. 

Hvem  holder  vel  paa  Formen  fast? 
(Det  gør  s’gu  Jensen  ikke.) 

Tak  hele  Guttenbergs  Armé, 

Hans  Brødre,  Børn  og  Fæt’re! 

Tak  til  den  hele  A.  B.  C. 

Fra  Ætsere  til  Sæt’re ! 

Vor  bedste  Tak!  Vi  glemmer  ej 
En  Sjæl  i Trykkeriet, 

Fra  O.  C.  Olsen  og  fra  mig: 

Tak  hele  Kompagniet! 


Til  hende. 


En  længe  forud  lovet  Vise  til  Frk.  Julie  Schytts  Rus- 
gilde 15.  Oktbr.  1892. 


Mel.;  Lad  dadle  Kvinderne,  hvo  vil. 

Hør  lille  Rus  saml  ej  paa  Gæld, 

Saml  før  paa  Segl  og  andet  Skrammel 
Men  gør  Du  Gæld  alligevel, 

Saa  lad  den  ikke  blive  gammel. 

Jeg  selv  har  Gæld,  der  trykker  mig, 
Men  for  at  undgaa  al  Skandale, 

Selv  om  jeg  stjæle  skal  — vil  jeg 
Som  ærlig  Mand  betale. 


Naa  stjæle,  det  er  ej  saa  slemt. 

Nu  stjæler  somme  mer’  end  somme. 
Stjal  Viktor  ej,  tror  jeg  bestemt, 

Han  kunde  ej  i Tugthus  komme. 

Ja  en  Opdagelsesbetjent, 

— De  Folk  har  dog  betroede  Poster  — 
Forleden  stjal  og  er  nu  rendt 
Med  andres  Tyvekoster. 


Men  Gælden,  den,  der  trykker  mig. 
Den  var  skam  til  en  lille  Pige. 

Og  hvad  hun  hed  — det  ved  nok  jeg. 
Men  Dig  vil  jeg  det  ikke  sige. 

Naar  jeg  i hendes  Øjne  saa, 

Blev  min  Forstand  desværre  borte, 

Saa  jeg  ved  ej,  om  de  var  blaa 
Hvad  eller  de  var  sorte. 


Jeg  ved  blot,  hun  var  ikke  stor, 
Men  nu  er  hun  vist  blevet  større; 
Jeg  blev  forelsket,  skøndt  jeg  tror, 
At  jeg  var  dengang  fyldt  de  40, 


56 


. 

Og  loved,  naar  Student  hun  blev, 

En  Sang,  det  er  den  Gæld,  der  trykker. 

Naa,  her  er  Sangen,  som  jeg  skrev 
Til  Dig,  Du  lille  Rykker. 

Hvorledes  skal  jeg  skildre  dog 
Den  Fryd,  din  unge  Barm  nu  huser: 

I Aanders  Rige  Herre  — og 
Tillige  Herrehjærteknuser.?* 

Men  din  Fryd  ej  jeg  skildrer  — nej 
For  min  vil  jeg  slaa  Harpens  Strænge! 

Thi  unge  Piger  morer  mig 
Langt  mer  end  unge  Drenge. 

Mens  køligt  man  paa  Russer  ser. 

Som  selve  Solen  »Ra«’er  virker. 

Og  derfor  elskes  højt  I her 
Men  taales  ej  i Slavekirker. 

I gør  vor  grimme  Stue  smuk. 

Og  lokker  hid  os  gamle  Fyre, 

Ja  I frem  lokker  »Elskovskluk« 

Fra  Sganarelses  Lyre. 

Du  lille  Rykker  værsaa  go’ : 

Min  Sang  jeg  Dig  personlig  bringer, 

Jeg  nu  forøget  har  mit  Bo 
Og  glad  for  Dig  mit  Bæger  svinger. 

V ) 

Ja  vel,  jeg  kom,  mit  Lofte  tro, 

Dit  Navn  skal  jeg  for  ingen  nævne, 
Men  gid  det  var  som  — Romeo, 
Du  havde  sat  mig  Stævne. 


Nos  amis  — nos  alliés. 

Vinteren  1892. 


Mel. : Ved  Vintertid,  naar  Skoven  staar. 

Ved  Vintertid,  naar  Byen  staar 
Med  Sne  og  Sjap  og  daarligt  Føre, 
Kun  sjældent  en  Prinsesse  gaar 
Paa  Gaden  — for  hun  kan  jo  køre. 
Men  naar  hun  har  en  lille  Hund, 

Der  skal  gaa  Tur  hver  Morgenstund, 
:|:  Saa  stryger  hun  sin  Morgenblund 
Og  gaar  paa  Linjen  med  sin  Moppe. 


Ved  Vintertid  kan  det  ved  Gud 
Godt  hænde  for  en  ung  Grosserer, 

At  Tiden  trækker  længe  ud, 

Naar  han  tilfældigt  lidt  souperer. 

Og  er  han  en  gemytlig  Fyr, 

Det  hænde  kan,  at  Morg’nen  gryr, 

:|:  Naar  hjem  han  trækker  med  sit  Dyr, 

— Hvad  der  er  Synd  for  Kreaturet.  :|: 

Prinsessen,  som  jeg  tænker  paa, 

Hun  bo’de  i Amaliegade, 

Og  sammesteds  de  Bjælker  laa, 
Grosser’en  til  Forhandling  ha’de. 

Saa  hændte  det  en  Morgen,  at 
De  mødtes  — det  for  ham  var  Nat  — , 
:|:  De  hilste  ej  — var  ej  paa  Hat  — , 

Men  Hundene  var  præsenterte. 


Grosser’ens  Hund  var  tvær  og  sur. 

Den  havde  ikke  sovet  rigtig. 

Som  alle,  der  gaar  Morgentur, 

Var  Moppen  rædsomt  morgenvigtig 
Og  sa’ : »Sig,  hvor  Du  kommer  fra!« 
— At  sige : den  paa  fransk  det  sa’  1 — 
|:  Grosser’ens  Hund,  der  hed  Zola, 

Kun  svared:  >^Sacré  nom  du  diahle>'>.  :| 


Men  Moppen,  der  var  fransk,  sa’  Pyt! 
Og  rynked  paa  sin  franske  Næse. 

Zola  — skøndt  ej  de  Vinstitut  — 

Var  membre  de  l’alliance  fran;aise. 
Og  kaldte  Moppen  « Aristo 
Hvad  Moppen  ej  fandt  '»^Rigolo«. 

:|:  Det  ene  Bjæf  det  andet  to’ — 

Prinsessen  og  Grosser’en  fløjted.  :|: 

Den  Moppe  var  saa  grim  som  faa 
Og  havde  kostet  20,000. 

Med  Rædsel  nu  Prinsessen  saa 
Zola  ta’  den  i Sinkadusen. 

Grosser’ en  styrter  til,  men  før 
Han  hjælpe  kan,  tænk  Moppen  dør 
:|:  Og  si’er:  Je  meurs  ou  je  me  meurs, 
For  man  kan  sige  begge  Dele.  :|; 

Prinsessen  har  ej  Pløret  skyet. 

Men  kasted  ned  sig  hos  Melampe. 

— En  borgerlig  ej  havde  dyet 
Sig  for,  just  nu,  at  faa  lidt  Krampe  — . 
Mens  en  Betjent  bar  Liget  ind, 
Grosser’en  tog  sin  Gigerlpind 
:|:  Og  tampede  Zola,  det  Skind, 

Der  ej  kan  holde  sig  i Skindet.  :|: 


Prinsessen  — skøndt  utrøstelig  — 

Dog  skrev:  »Slaa  ikke  mer’  den  Stakkel«. 

Zola  fandt  dog  ej  lystelig 
Sit  sidste  Opus:  <(.la  débaclei<. 


Men  paa  den  franske  Kirkegaard 
Saas  tidt  — det  første  Sørgeaar  — 

:|:  Prinsessen  og  Grosser’en,  hvor 

Der  staar:  Hier  liegt  der  Hund  begraben. 


I 

Kære,  kære  gamle. 

Nytaarsnat  1892—93. 


Mel.:  Skære,  skare  Havre. 

Kære,  kære  gamle 
Sammen  skal  Du  ramle, 

Fra  et  Haab  bli’r  Du  en  Drøm 
Af  dem,  hvorpaa  vi  samle. 

Færdig  er  Idyllen, 

Din  er  dog  ej  Skylden, 

Saa  er  Verdens  Gang,  at  mangt 
Et  Haab  bli’r  lagt  paa  Hylden. 

Aa,  Du  gamle  dumme 
Haab ! Du  kunde  rumme 
Meget,  som  blev  kun  til  Vand, 

Men  ej  til  Kultorvs  Kumme 

Og  Du  bar  i Sækken 

Næ  — uf  — vi  slap  med  Skrækken, 

Men  i Panamageschichten 
Slap  de  ej  med  Chequen. 

Du  var  dog  en  Tosse, 

For  fattig  blev  Du  osse, 

Skøndt  Du  ruttede  med  Guld 
I Maj  — saa  det  ku’  klodse. 

\ ) 

Guld  gav  alt  sit  Stempel, 

Som  Guldkur  for  Exempel, 

Guldfeberen  var  endeløs 
Dog  ej  paa  Højbros  Tempel. 

Ak!  ej  med  Tilfredshed 
Du  gaar  — Du  fik  ej  Vished 
I den  Strid,  der  nu  er  spidset 
Til  — til  største  Spidshed. 

Nej  man  kan  s’gu  inte 
Ta’  den  Sag  gelinde. 

Hvem  der  gav  Fru  Sødring 
Den  Idé  at  gi’  Yacinthe. 

Hvad  Du  har  ladt  trykke. 

Det  var  vist  lidt  for  mycke, 

Skøndt  for  Folk,  der  lever  at  det. 

Er  det  vel  en  Lykke. 

Læs  blot  hele  Smørret, 

Ens  Synskreds  bli’r  forstørret. 

Solness  jeg  ej  knuse  kan  — 

Det  har  han  selv  besør’et. 

Gaa  Du  kun  til  Hvile 
Du  Skudaar  uden  Pile, 

Uden  Fred  og  uden  Krig. 

(Jo  var  der  ej  i Chile?) 

J 

Gaa  til  din  Alcove 
Og  læg  Dig  til  at  sove ! 

De  fælles  Venners  Haand  jeg 
Trykke  skal  paa  Tro  og  Love. 


I Martsforeningen. 

Den  9.  Januar  1893. 

Mel.  af  »Abekatten«  : Dengang  jeg  var  i Deres  Aar. 

Saa  fik  vi  »skrinlagt  den  gamle  Mand«, 

Farvel  da  to  og  niti! 

Naa,  bag  din  Ryg  — nej  selv  om  jeg  kan, 

Vil  ej  jeg  være  vittig. 

Det  Aar  til  sine  Fædre  gik, 

Og  vi  et  nyt  og  — bedre  fik. 

Wer’s  glaubt,  zahlt  achtzehn  gute  Groschen. 

I Frankrig,  hvor  de  har  Republik, 

Det  hele  vælter.  — Amen ! 

I Kærlighed  og  i Dikkedik 
Vi  danske  smelter  sammen. 

Radikalismen  døde.  — Aah! 

Jeg  selv  i en  Avis  det  saa. 

Wer’s  glaubt,  zahlt  achtzehn  gute  Groschen. 

Ja  vil  vi  blot  i det  nye  Aar 
Os  rigtigt  sammen  klistre, 

Hr.  Bahnson  — ja  selv  Hr.  Estrup  gaar. 

Og  vi  faar  ny  Ministre. 

J 

Den  Ting  er  end  ej  officiel 
Men  sikker  nok  alligevel. 

Wer’s  glaubt,  zahlt  achtzehn  gute  Groschen. 


Vor  Kiv  og  Strid  gaar  saa  Fa’n  i Vold, 

Vor  Fæstning  bli’r  raseret, 

Og  man  om  Søndagen  efter  I2 
Igen  kan  blive  barberet; 

Gensdarmeriet  la’r  vi  gaa. 

Vi  ej  en  Hvid  gi’r  til  de  blaa. 

Wer’s  glaubt,  zahlt  achtzehn  gute  Groschen. 


Vi  selv  skal  slide  — Du  gode  Gud!  — 

Paa  Tabouretternes  Fløjler, 

Og  faar  vi  Lyst,  kan  vi  klæ’  os  ud 
Med  »Elefanter«  og  »Nøgler«. 

De  fede  Pladser,  vi  vil  ha’, 

Maa  Højre  pænt  levere  a’. 

Wer’s  glaubt,  zahlt  achtzehn  gute  Groschen. 


Igen  bli’r  Danmark  »et  yndigt  Land«, 

At  sige  lidt  ad  Gangen, 

Og  »Retten«  bli’r,  saa  den  taale  kan 
At  efterses  paa  Vrangen, 

Og  Brandes  faar  en  Professorpost, 

Og  Wied  faar  ikke  Fangekost. 

Wer’s  glaubt,  zahlt  achtzehn  gute  Groschen. 

Men  hvis  imod  al  Forventning  — dog 
Alt  bliver  ved  det  gamle, 

Saa  vil  den  Skuffelse  — Gudskelov, 

Det  gamle  Venstre  samle. 

Det  skilte  bli’r:  én  Menighed 
Med  — i alt  væsentligt  — Enighed. 

Wer’s  glaubt,  zahlt  achtzehn  gute  Groschen. 


Fortes  fortuna. 


Da  vi  spiste  Frokost  paa  Villa  Fortuna 
Kulde  den  15.  Januar  1893. 


15  Graders 


Mel.:  Ved  Vintertid. 

Ved  Vintertid,  naar  Skoven  staar 
Og  --  mildest  talt  — af  Kulde  ryster. 
Jeg  nødig  til  Fortunen  gaar. 

En  anden  Vej  gaar  mine  Lyster, 

Ti  triste  staar  Fortunens  Træer, 

Og  sidder  dér  en  ensom  Stæhr, 

Saa  fryser  han  om  sine  Tæer, 

Er  der  end  Foraar  i hans  Hjærte. 


Det  Vintereventyr,  som  Shake- 
speare  skrev  om  Dronning  Hermione, 
Maa  nærmest  kaldes  å la  grecque. 
Men  å la  russe  det  er  min  Kone. 

Hun  vader  helst  i Sne  og  Is, 

Og  jeg  skal  med  — naturligvis  — 
Fra  Hjemmet,  fra  mit  Paradis, 

Skøndt  der  er  Kummer  i mit  Hjærte. 

Mit  Hjem,  hvor  helst  jeg  nusled  om 
Blandt  mine  Bøger  og  Papire, 

Hvor  Børnene  jeg  pusled  som 
En  Mo’r  — ak  der  er  ej  jeg  tiere. 
Een  Søndag  skal  jeg  til  Dragør, 

En  anden  er  det  Helsenør, 

Det  bli’r  nok  Nordkap  før  jeg  dør. 
Tænk,  at  hun  dertil  kan  ha’  Hjærte! 

Her  ryger  og  her  trækker  — sé. 
Hvad  nytter  det,  de  fyred  godt  i? 

Nej  saadan  er  en  Dejeuner, 

Her  paa  Kap  Se-ve-ro-ve-stot-sni. 
Vemodigt  ser  jeg  mangen  Ven, 

Der  trofast  hid  os  fulgte,  men 
Skal  vi  i Luften  ud  igjen, 

Saa  tror  jeg,  briste  maa  vort  Hjærte. 

O i lad  os  glemme  Søndagsblæst 
Og  nyde  Livet  som  en  Hverda’. 

Vi  Ida  Hansen  har  som  Gæst, 

Og  Ida  Hirschsprung,  Asta,  Gerda, 

Og  Slomann,  Skovens  lette  Ven, 

Og  Zeuthen,  Neergaard,  nette  Mænd, 
Men  endnu  langtfra:  mætte  Mænd. 
Forstyr  dem  ej,  hvis  I har  Hjærte ! 

Nej  spis,  ti  Vejen  hjem  er  lang, 

Den  Vej  skal  vi  desværre  alle. 

0 Brødre,  Søstre  gaa  jer  Gang, 

Selv  om  I ser  mig  Stakkel  falde! 

Jeg  indser  grant:  Jeg  naar  ej  hjem, 

1 Sneen  ligger  jeg  i Gjern, 

Ved  Vaarens  Pust  der  vokser  frem 
Smaa  skønne  Blomster  fra  mit  Hjærte. 

Og  naa’r  I til  den  stolte  Stad, 

Ved  Sortedammens  dunkle  Vove, 

Saa  meld  den,  at  han  hviler  glad 
Den  tause  Mand  i tause  Skove ; 

At  han  fandt  Livets  bedste  Skat: 

En  stille  Slummer,  O,  Godnat! 

Han  leved,  døde  som  Soldat. 

Gud  glæde  Mandens  ædle  Hjærte ! 

Sømandens  Vise. 

Til  Tivolis  Jubilæum  15.  Avgust  1893. 


Mel.  : Du  er  rig,  Du  er  dejlig  o Syd 

0 Tivoli,  jeg  synger  din  Pris 

1 en  Vise  — værsartig,  her  er  den! 

Der  er  ikke  din  Mage  i Verden, 

I Chicago  saalidt  som  Paris. 

Jeg  hos  Mahdien  har  været  Gæst 
Og  hos  Tyrkernes  Kejser  i Porten, 

:|:  Overalt  kan  de  stryge  Rigsorten, 

Men  Tivoli,  Du  gør  det  s’gu  bedst.  :j: 

Hvor  jeg  kom,  en  Svingom  jeg  mig  fik 
For  et  Smask  og  et  Glas  Lemenade, 

Naar  der  blot  var  en  aaben  Estrade 
Og  saa  Piger  og  Dansemusik. 

Sikke  Piger  i Moskov  — og  Pesthi 
Og  Musik  da  — af  Strauss  og  af  Giinka ! 

:|:  Men  jeg  danser  nu  helst  med  Kathinka 
I Tivoli  — dér  danser  jeg  bedst.  :|: 

I Neapel  — ja  vel  var  der  flot, 

Naar  Vesuv  saadan  futted  og  sprutted, 

Men  naar  Busch  ret  har  ruttet  med  Krudtet, 

Har  det  moret  mig  mindst  li’saa  godt. 

V J 

Jeg  har  været  i Havre  og  Brest, 

Dér  er  Fartøj!  Jeg  letter  paa  Hatten; 

:|:  Men  jeg  holder  nu  mer’  af  Fregatten 
I Tivoli  — dér  sejler  jeg  bedst.  :|: 

Og  derude  er  Pjerrot  stupid, 

Tænk:  jeg  saa  ham  i Spanjen  i »lilla«, 
Og  i rødbrunt  — det  var  paa  Manilla, 
Men  han  skal  da  ved  Gud  være  hvid! 

Ja  paa  det  kan  jeg  skaffe  Attest, 

Lad  saa  Spanjerne  brøle  og  buldre ! 

:|:  Ham,  jeg  saa  fra  min  Bedstefars  Skuldre 
I Tivoli,  den  Pjerrot  er  bedst.  :|: 

I Tivoli,  dér  kom  vi  som  smaa. 

Og  der  holder  vi  til  nu  som  store. 

Naar  Tivoli  ej  mér  kan  mig  more, 

Vil  jeg  rolig  i Ligkisten  gaa. 

Der  er  skønt  i Tivoli  tiLFest, 

Der  er  skønt  i Tivoli  til  Hverda’, 

:|:  Og  Moralen  af  Visen,  det  er  da: 

I Tivoli  er  altid  der  bedst.  :]: 


Asfaltierens  Vise. 

Til  Tivolijubilæum  15.  Avgust  1893, 


Mel.  Sig  Clara,  hvorfor  rødmer  Du  — ? 

Jeg  priser  ikke  Tivoli  — nej*  sig  mig  lille  Ven, 
Naar  Fanden  har  Du  hørt  mig  noget  prise? 
Men  et  Sted  — det  er  soleklart  — man  maa 

jo  drive  hen, 

Hvis  man  om  Aftnen  vil  ha’  no’et  at  spise; 
Om  Somren  kan  man  da’nte  gaa  til  Riise. 


Jeg  roser  ikke  Tivoli  — den  Ros,  som  det 

skal  ha’, 

Har  det  fra  alle  Verdens  Kanter  hugget, 

Det  meget  godt  kan  stikke  mig  at  blive  væk 

derfra, 

Dog  ærligt:  det  kun  sjeldent  har  mig  stukket; 
Men  tidt  gaar  jeg  først  ind,  naar  der  er  lukket. 


Jeg  dadler  ikke  Tivoli  — for  hvad  gaar  det 

mig  an. 

Om  Direktionen  stundom  mangler  Gnisten; 
Jeg  har  nu  dog  den  Følelse,  at  de  gør,  hvad 

de  kan. 

Fra  Neijendam  og  ned  til  dem  i »Kisten«, 
Saa  skyder  jeg  s’gu  ej  paa  Pianisten. 

Jeg  savner  ikke  Tivoli  — om  Vinteren,  fordi 
Saa  er  der  Steder  nok,  hvor  man  kan  havne, 
Men  fandt  de  paa  at  lukke  vores  Sommer- 

Tivoli, 

Saa  tror  jeg  sikkert,  jeg  det  vilde  savne. 

Det  hør’  nu  engang  til  de  »Kendte  Navne«. 

Jeg  takker  ikke  Tivoli  — som  mange  det  har 

gjort. 

Hvem  Tivoli  er  Alfa  og  Omega. 

Med  Dig  et  Glas  jeg  drikker  — Du  er  ikke 

noget  stort. 

Nej  kun  en  meget  hyggelig  Collega, 

Og  Glasset  vil  jeg  drikke  i Bodega. 


Tak  fordi  I gad  — 

Da  vi  holdt  Kobberbryllup  ved  Fortunen  a7.Septbr.1893. 


Mel. : Der  var  engang  en  tapper  Mand. 

Nu  Bjørnen  gaar  i Vinterhi, 

Og  Julen  staar  for  Døren, 

Nu  varmer  kun  vort  Politi 
Ricards  og  andres  Øren. 

Nu  brøler  Hjortene  i Skov, 

De  er  saa  elskovsfulde. 

Gu’  brøler  de  — men  med  Forlov  — 
De  brøler  vist  af  — Kulde. 

Nu  strømmer  Regnen  ned  fra  Sky’n, 
Og  Nordenvinden  fløjter, 

De  kloge  Folk  er  ta’et  til  By’n 
Og  prøver  deres  Skøjter. 

I sad  saa  lunt  og  godt  blandt  al 
Slags  Tæpper  og  Gardiner, 

Og  saa  gør  her  vi  Sommerbal  — 
Aa  Gud!  hvor  det  os  ligner! 


Vi  skrev  til  Vest  og  skrev  til  Øst 
Til  Venner  og  Bekendte, 

Vi  skrev  nu  ikke:  »Har  I Lyst?» 
Det  kunde  vi  ej  vente. 

For  mange  var  der  no’et  i Vej’n  — 
Det  er  der  alletider  — 

Vi  ta’r  det  som  et  Venskabstegn, 
At  dog  saa  mange  gider. 


Nu  har  vi  to  holdt  sammen  ud 
I et  Aarhundreds  Otting  — 

Et  Kobberbryllup  er  ved  Gud 
Slet  ikke  nogen  Smaating  — 
Saa  gør  vi  Fest,  en  Smule  Sjov, 
Lidt  Slag  i Frikadellen. 

Den  Fest  er  tarvelig  og  — dog 
Er  den  s’gu  ganske  sjælden. 

Ja  »tarvelig«,  det  kolde  Ord, 
Soupéen  kan  ledsage: 

Den  varme  Ret,  det  kolde  Bord, 
Den  lunkne  Kransekage. 

Men  maa  vi  gi’  et  lille  Vink, 
Som  Folk  kan  tænke  over: 

Naar  man  har  jubilert  for  Zinck, 
Hvorfor  saa  ej  for  — Kobber? 

Nu  husker  vi  skam  ikke  mer. 
Hvem  først  Ideen  ha’de, 

Men  naar  vi  Venner  hos  os  ser, 
Saa  er  vi  begge  glade. 

Ja,  saa  befinder  vi  os  vel, 

Det  kan  vi  Jer  fortælle. 

Og  derfor  Tak  fra  Sganarel 
Og  Tak  fra  Sganarelle. 


Casino-Visen. 

Sommerrevyen  1894. 


Allegro  moderaio 

JJa  en  Dag  jeg  røg  min  Melachrino,  Mela- 

chrino, 

Til  min  Kaffe  paa  min  Stamkafé, 

Fik  jeg  en  Idé: 

Rasmus,  jeg  og  Oscar  skulde  ta’ Kasino,  sino : 
Vi  ku’  tjene  Penge  alle  tre. 

Det  ku’  da  ske! 

Oscar  F.  er  no’et  som  Fiskebløder,  Fiskebløder, 
Ras  er  Auktionarius,  og  jeg 
Er  ingen  Kvæg, 

Vi  kan  li’esaa  godt  som  Rodemester  Richard 

Schrøder 

Ta’  den  Skat,  der  ligger  paa  vor  Vej. 

La’  bare  mig. 

Jeg  i Telefonen  bad  om  Sander:  »Sander,  kan  der 
Lejes  ud  til  Oscar,  Ras  og  mig?« 

»Ja,  hvorfor  ej  1 

Schytte  lejet  har  til  Nielsen,  Schrøder  og 

Scholander, 

Bjørnson,  Lerche,  Aagaard  og  maaske 
Til  Albert  B.« 

Haandslag  fik  vi,  sikke  Haab  vi  havde  Alle,  Alle, 
Selv  den  lille  Sal  har  stor  Værdi, 

Det  mente  vi. 

Vi  til  højre  delte  af  til  Fiskehalle,  halle 
Og  Auktion  til  venstre  vis-a-vis. 

Det  ku’  Du  li’e!  — 

Engageret  blev,  hvad  ledig  var  paa  Torret, 

Torret, 

Først  som  Direktør  Christoffersen, 

Han  er  min  Ven. 

Han  et  meget  hæs,  men  ka’nte  gøre  for’et,  for’et. 

Og  hans  Stemme  kommer  nok  igen. 

Ja  Gu’  gør  den ! 

Vi  med  Forbehold  fik  Lotte  Wiehe,  det  vil  si’e. 

Det  var  li’e  ved  at  bli’e  net. 

Tænk  med  Ballet! 

En  Dags  Tid  vi  havde  Ring  paa  Haanden, 

Ring  i Aanden, 

Saa  jeg  saa’n’en  fyldte  mit  Parket. 

Saa  revned  det. 

Thi  vor  Plan  blev  hurtig  stedt  igen  til  Jor’en, 

Jor’en, 

Skøndt  jeg  tro’r,  Carl  Price  fandt  den  kær, 

Og  han  er  svær. 

Det  gik  den,  som  det  gik  Gasmotoren,  Gas- 
motoren. 

De  blev  stoppet,  bedst  de  var  i Gang, 

Af  Pengetrang. 

Randers-Skandalen. 

Sommerrevyen  1894. 


Til  Randers  By,  til  Landbrugsfest, 
Kom  Folk  til  Vogns,  til  Fods,  til  Hest, 
Blandt  Høveder,  Kvæg  og  Kreatur 
Saas  alt,  hvad  i Agrarien  duer, 

Og  Bagermester  Stilling  man  saa. 

Med  Stj ærner.  Kors  og  Kringler  paa. 
Og  der  var  Zangenbergs  Tourné 
Og  saa  en  af  > Nordens  skønneste«. 

Ja  hun  var  en  nydelig  Pige, 

En  pæn  og  en  dydelig  Pige, 

Men  en  lidt  for  tydelig  Pige, 

Hun  sang  nemlig  paa  Variété. 

Og  Dyrene  blev  forede. 

Og  Publikum  sig  morede 
Især  med  en  Poudrette-Fabrik. 

Paa  Variété  Hr.  Stilling  gik. 

Han  skulde  bare  se  sig  om. 

Ja  det  var  førend  Kongen  kom; 

Og  i den  dejlige  Sommernat 
Den  Bager  klappede  som  besat, 

Det  var  af  en  nydelig  Pige, 

En  pæn  og  en  dydelig  Pige, 

Men  en  lidt  for  tydelig  Pige. 

Naa,  men  Stilling  er  svært  liberal. 

Og  Randers  By  gav  Kongebal, 

Hvor  Bageren  var  Festmarchal, 

Han  Mayonæsen  smagte  paa. 

Og  lidt  paa  Polonæsen  saa. 

Han  prøved’  Mumm’en,  om  den  var  kold. 
Og  holdt  forresten  en  skarp  Kontrol; 
Han  stod  just  og  talte  med  Grev  Fris, 
Saa  en,  to,  tre  blev  hans  Blod  til  Is: 

For  der  dansed  en  nydelig  Pige, 

En  pæn  og  en  dydelig  Pige, 

Men  en  lidt  for  tydelig  Pige, 

Og  saa  sa’e  han:  Vil  De  danse  af! 

Hvordan  hun  var  kommet  derhen, 
Det  Himlen  véd,  ej  Henrichsen. 
Uskyldig  var  han  som  et  Lam, 
Men  Stilling  werfed  ogsaa  ham. 

Og  Ritzau  sladred’  pr.  Telegram, 
Det  var  nu  rentud  sagt  en  Skam, 
For  derved  Henrichsen  Afsked  fik. 
Af  Pigen  ej,  men  af  Frederik. 

Næ  hun  var  en  nydelig  Pige, 

En  pæn  og  en  dydelig  Pige, 

Men  en  lidt  for  tydelig  Pige 
Til  at  gaa  paa  et  Kongebal  med. 


Til  Mams. 

Da  Jeanna  Henriques  blev  70  Aar  d.  9.  Avgust  1894. 


Mel. : Lad  dadle  Kvinderne,  hvo  vil ! 

Kun  et  Par  Ord:  En  Tak  for  alt, 

Hvad  Mamma  var  for  sine  Poder! 

Gud  ved,  hvor  tidt  vi  har  fortalt, 

At  Mamma  var  en  Perlemoder? 

Skøndt  Du  om  Ros  Dig  aldrig  brød. 

Og  Du  ved  Virak  bliver  vammel, 

Vi  paastaar:  Du  som  ung  var  sød. 

Og  Du  er  sød  som  gammel. 

v_ ) 

Naa  gammel!  — Ja  jeg  mener  blot, 

Du  er  til  Farmor  avanceret, 

Dit  Haar  blev  hvidt  — i al  Fald  graat. 
Du  til  halvfjers  er  arriveret. 

Du  synes  vist,  at  det  gik  bedst 
Foruden  Fest  og  Gilde  — jamen 
For  os  er  det  jo  altid  Fest, 

Naar  vi  med  Dig  er  sammen. 

Ja  det  er  Fest,  naar  Du  er  glad, 

Dit  Smil  det  bedste,  som  jeg  kender, 
Hos  faa  man  spiser  bedre  Mad, 

Og  færre  har  saa  bløde  Hænder; 

Hos  Dig  man  føler  sig  tilpas  — 

Attest  fra  et  Dusin  jeg  bringer. 

Som  i dit  Hjærte  vandt  sig  Plads, 

Fra  Ryb  til  lille  Inger. 

Min  Sang  skal  ikke  være  lang, 

Saa  dine  Dyder  nævnes  ikke. 

Du  er  en  Mo’r  af  første  Rang, 

Hvis  Skaal  vi  med  Begejstring  drikke. 
En  Skaal  foruden  Krims  og  Krams 
For  Dig  vor  Barndomstids  Veninde, 
Vor  egen,  rare,  gode  Mams, 

Du  søde,  brave  Kvinde! 

Er  det  virkelig  Jer? 

Da  vi  holdt  25-Aars  Studenterjubilæum  25.  Septbr.  1894. 


Mel.:  Du  er  rig,  Du  er  dejlig,  o Syd! 

Nej,  men  hør:  Er  det  virkelig  Jer, 

Der  var  unge  og  glade  og  Russer? 

Ogsaa  han  dér,  som  sidder  og  nusser, 

Ogsaa  Du  ? Nej  hvor  tyk  Du  dog  er ! 

Var  det  Dig,  som  var  spændstig  og  svej. 

Var  det  Dig  med  de  flagrende  Lokker, 

Med  en  Stemme  saa  blød  — det  er  Pokker, 
Bild  mig  blot  ikke  ind,  det  var  Dig! 

Nej,  men  vent  — lad  mig  se  — jo  det  Smil 
Og  det  Blink,  som  Du  har  dér  i Øjet, 

Det  er  Dig!  Jeg  bli’r  ganske  fornøjet. 

Tænk:  Jeg  kendte  Dig  ej  i Profil!, 

Gud,  hvor  kunde  jeg  glemme  en  Ven? 

Ja  nu  ser  jeg  — ja  vel,  naar  Du  knejser. 

Det  var  Sjov,  vi  to  gamle  Stabejser 
Skulde  træffe  hinanden  igen. 

Kan  Du  huske,  da  vi  to  drak  Dus, 

Kan  Du  huske?  — Nej  hør:  vi  maa  drikke. 
Ja  for  Afholdsmand  er  Du  vel  ikke? 

Nej,  det  var  Du  da  ikke  som  Rus. 

Kan  Du  huske  — hvad  hed  hun  — det  Pus  ? 
Hun  var  sød,  hun  — naa,  naa  Gudbevares, 
Der  er  ingen  Ting,  som  skal  forsvares  — 

Er  Du  gift?  — Naa!  — Men  da  var  Du  Rus. 

Hør:  Er  det  ikke  underligt  Du: 

Da  I kom,  saa  I ud  som  Filistre, 

Ja  en  Del  ligned  nærmest  Ministre, 

Men  det  ligner  I slet  ikke  nu. 

Nej  saa  kækt  alle  Hj  ærterne  slaar. 

Og  saa  ungdomsfriskt  Kinderne  blusser. 

At  jeg  synes,  vi  atter  er  . Russer, 

Og  at  vi  gik  i Skole  igaar. 

Det  med  Alder  tror  jeg  ikke  paa ! 

Er  man  ung  — kan  man  ej  blive  gammel. 

Er  man  frisk  — kan  man  ej  blive  vammel. 

Er  man  hvid  — kan  man  ej  blive  graa. 

Til  det  gamle  har  jeg  ej  Fidus, 
i Det  er  godt  til  oldnordisk  Musæum  — 

Man  er  ung,  naar  man  har  Jubilæum, 

Hvis  det  er  Jubilæum  som  Rus. 

